catenae-novum-testamentum.catena-in-matthaeum-catena-integra-e-cod-paris-coislin-gr-23 51
Περὶ τῶν καλουμένων εἰς τὸν γάμον . “ Ὡμοιώθη , ” φησὶν , “ ἡ βασιλεία τῶν οὐρανῶν ἀνθρώπῳ “ βασιλεῖ , ” καὶ τὰ ἑξῆς . ἡ μὲν πρὸ ταύτης παραβολὴ τὰ πρὸ τοῦ σταυροῦ ᾐνίξατο , αὕτη δὲ τὰ μετὰ τὴν ἀνάστασιν σημαίνει , ἵνα δειχθῇ τοῦ Θεοῦ καὶ ἐν τούτῳ ἡ ἄφατος φιλανθρωπία · ὅτι τοὺς ὀφείλοντας χαλεπωτάτην δοῦναι δίκην , δι’ ἣν ἐτόλμησαν σφαγὴν , εἰς γάμους καλεῖ . γάμος δὲ εἴρηται διὰ τὴν φαιδρότητα , καὶ διὰ τὸ μηδὲν λυπηρὸν ἣ σκυθρωπὸν ἔχειν , ἀλλὰ χαρᾶς γέμειν πνευματικῆς · διὰ τοῦτο καὶ νυμφίον αὐτὸν ὁ Ἰωάννης καλεῖ . διατί κεκλημένους αὐτοὺς λέγει ; ἐπειδὴ οὐ προσφάτως καλεῖ , ἀλλὰ καὶ πρὸ πολλοῦ χρόνου , ὅπερ μείζονα τὴν κατηγορίαν ἐποίει · πότε δὲ προεκλήθησαν ; διὰ τῶν προφητῶν ἁπάντων . τὸ ἄριστον δὲ , οἱ ταῦροι καὶ τὰ σιτιστὰ τὴν πολλὴν φιλοτιμίαν καὶ τρυφὴν καὶ πανδαισίαν σημαίνει · ἀλλ’ οὐδὲ τοῦτο αὐτοὺς ἐνέτρεψεν , ἀλλὰ μᾶλλον ἀγροὺς καὶ ἐμπορείας τῆς εὐφροσύνης ταύτης προετίμησαν . τι δὲ ἐντεῦθεν μανθάνομεν ; ἵνα κἂν ἀναγκαῖα ᾖ τὰ κατέχοντα , πάντων προτιμώτερα ποιώμεθα τὰ πνευματικά . ποίους δὲ δούλους ὕβρισαν καὶ ἀπέκτειναν ; τοὺς Ἀποστόλους δηλονότι · αὐτοὶ γὰρ αὐτοὺς μετὰ τὴν ἀνάστασιν εὐηγγελίσαντο . τὸ δὲ πέμψαι τὰ στρατόπεδα , καὶ ἀπολέσαι τοὺς φονεῖς ἐκείνους , καὶ τὴν πόλιν αὐτῶν ἐμπρῆσαι , τὰ ἐπὶ Οὐεσπασιανοῦ καὶ Τίτου συμβάντα κατὰ τοῖς Ἰουδαίοις δηλοῖ . καὶ ἐπειδήπερ τὸν Πατέρα παρώξυναν , τῷ Υἱῷ μὴ πιστεύσαντες , αὐτὸς ἐπεξῆλθεν αὐτούς . καὶ οὐκ εὐθέως ἀναιρεθέντος τοῦ Χριστοῦ γέγονεν ἡ ἅλωσις , ἀλλὰ μετὰ τεσσαράκοντα ἔτη , ἵνα δείξῃ αὐτοῦ τὴν μακροθυμίαν , ὅτε ἀπέκτειναν τὸν Στέφανον , ὅτε ἀνεῖλον τὸν Ἰάκωβον , ὅτε ὕβρισαν τοὺς Ἀποστόλους . τί σημαίνει τὸ “ οἱ κεκλημένοι οὐκ ἦσαν “ ἄξιοι ; ” ὅτι περ ἔδει φησὶν αὐτοὺς μηδὲ κληθῆναι , ἀλλ’ ἵνα μηδεμίαν αὐτοῖς καταλείπῃ ἀναισχύντου τινὸς ἀντιλογίας πρόφασιν , καὶ περ εἰδὼς τὴν ἀπιστίαν , πρὸς αὐτοὺς πρώτους ἔπεμψεν , ἐκείνους τε ἐπιστομίζων , καὶ ἡμᾶς παιδεύων τὰ παρ’ ἑαυτῶν πάντα πληροῦν , ὥστε νουθετεῖν ἀλλήλους , κἂν μηδεὶς μηδὲν κερδαίνειν μέλλει . καλοῦνται δὲ εἰς τοὺς γάμους ὑπὸ τῶν Ἀποστολων ἐκ τῶν διεξόδων τὰ ἔθνη · καὶ γὰρ οὐκ ἐν ὁδῷ , ἀλλ’ ἔξωθεν τῆς ὀρθῆς ὑπῆρχον ὁδοῦ . ἔνδυμα δὲ γάμου ἐστὶ βίος ὀρθὸς , οὐ γὰρ δεῖ τῇ πίστει μόνῃ θαρρεῖν . καὶ γὰρ τὸ μὲν κληθῆναι καὶ καθαρθῆναι , χάριτος ἦν , τὸ δὲ κληθέντα καὶ καθαρὰ ἐνδυσάμενον μεῖναι τοιαῦτα διατηροῦντα , τῆς τῶν κληθέντων σπουδῆς · ἐπεὶ οὖν τὸ κληθῆναι οὐκ ἀπὸ τῆς ἀξίας γέγονεν , ἀλλ’ ἀπὸ τῆς χάριτος , ἔδει ἀμείψασθαι τὴν χάριν , καὶ μὴ τοσαύτην ἐπιδείξασθαι πονηρίαν μετὰ τὴν τιμήν . καὶ γὰρ πολλὴ ἀπόκειται κόλασις τοῖς ῥαθυμήσασι · καθάπερ γὰρ οἱ Ἰουδαῖοι τῷ μὴ ἐλθεῖν ὕβρισαν , οὕτως καὶ τὸ κατακλιθῆναι μετὰ βίου διεφθαρμένου · τὸ γὰρ ῥυπαροῖς ἱματίοις εἰσελθεῖν , τοῦτό ἐστι βίον ἀκάθαρτον ἔχοντα ἀπελθεῖν ἐντεῦθεν · διὸ καὶ ἐφιμοῦτο y ὁ μὴ ἐνδεδυμένος τὸ ἔνδυμα τοῦ γάμου . Χρὴ οὖν σκοπῆσαι , ὅτι καίτοι τοῦ πράγματος ὄντος καταδήλου , οὐ πρότερον κολάζει , ἕως ἂν αὐτὸς ὁ ἡμαρτηκὼς τὴν ψῆφον ἐξενέγκῃ · τὸ γὰρ μηδὲν ἔχειν ἀντειπεῖν κατέκρινεν ἑαυτὸν , καὶ λοιπὸν πρὸς ἀτελευτήτους ἕλκεται κολάσεις · μὴ γὰρ δὴ σκότος ἀκούσαντες , τούτῳ νομίσωμεν αὐτὸν τιμωρεῖσθαι , τὸ εἰς ἀφεγγὲς πέμπεσθαι χωρίον μόνον , ἀλλ’ ὅπου ὁ κλαυθμὸς καὶ ὁ βρυγμὸς τῶν ὀδόντων , ὅπερ ἀκαρτερήτους ὀδύνας αἰνίττεται · ἀκούσωμεν ὅσοι τῶν φρικτῶν μυστηρίων ἀπολαύσαντες , καὶ τῶν γάμων ἐκείνων τῶν ἀχράντων ἀξιωθέντες , ῥυπαραῖς τὴν ψυχὴν περιεβάλωμεν πράξεσιν · ἀκούσωμεν πόθεν ἐκλήθημεν · ἀπὸ τῆς τριόδου χωλοὶ ὄντες καὶ ἀνάπηροι κατὰ ψυχὴν , ὅπερ πολλῷ χαλεπώτερόν ἐστι τοῦ σώματος λωβήσεως · αἰδεσθῶμεν τὴν φιλανθρωπίαν τοῦ καλέσαντος , καὶ μηδεὶς ἡμῶν μενέτω ῥυπαρὰ ἔχων ἱμάτια , ἀλλ’ ἕκαστος ἡμῶν περιεργαζέσθω τῆς ψυχῆς τὴν στολὴν , καὶ ταύτης πολλὴν τὴν φροντίδα ποιησώμεθα . θεοδώρου Ἡρακλείασ . Γάμον λέγει τὴν ἁρμονίαν καὶ συνάφειαν τοῦ Υἱοῦ τὴν γενομένην πρὸς τὴν Ἐκκλησίαν · τοὺς δὲ ἀποστελλομένους καλέσαι τοὺς κεκλημένους , τοὺς μαθητὰς , μεθ’ οὓς ἔπεμψε τοὺς ἑβδομήκοντα . Κυρίλλου Ἀλεξανδρείασ . Γάμον λέγει τὴν πρὸς τὸν Υἱὸν τῶν πιστῶν συνάφειαν , καλῶν εἰς τοῦτον τοὺς Ἰουδαίους , πάλαι μὲν διὰ τῶν προφητῶν , ὕστερον δὲ διὰ τῶν μαθητῶν , πρὸ τοῦ πάθους καὶ τῆς ἀναστάσεως . Ὠριγένουσ . Δοῦλοι , οἱ πατριάρχαι δηλονότι ἣ Μώσης καὶ προφῆται · ἄριστον , ὑπὸ τῆς λεγούσης ἡτοιμακέναι τὴν ἑαυτῆς τράπεζαν σοφίας , ἡτοίμασται πνευματικὴ στάσις , οἰνοχόων καὶ λειτουργῶν ἄλλων , ἐπιστήμῃ καὶ καιρῷ διακονούντων , ὡς καὶ παρὰ τῷ Σολομῶντι τῷ εἰρηνικῷ , καθὰ ἐν Βασιλείοις γέγραπται περὶ αὐτοῦ · ταῦροι δὲ ἡ λογικὴ καὶ ὡς ἐν καθαροῖς μείζων τροφή · σιτιστὰ τὸ πνευματικῶς ἡδὺ τῆς θεωρίας οὐκ ἀσθενές · θύσις ἡ διαίρεσις καὶ τροπολογία τῶν προβλημάτων · πάντα οἱ περὶ τῶν ὄντων ποικίλοι λόγοι καὶ θεωρίαι · τὸ δὲ “ ἔτοιμα , ” προτρέπει . Τοῦ αὐτοῦ . Τίνας ὕβρισαν ; τοὺς πατριάρχας · στρατεύματα δέ εἰσιν οἱ ἐμπρήσαντες τὰ Ἱεροσόλυμα , καὶ ἀνελόντες τοὺς ἐν τῇ πόλει Ῥωμαῖοι , καὶ ἡ οὐράνιος στρατιὰ , καὶ οἱ ἐπὶ τῶν κολάσεων Ἄγγελοι , καὶ οἱ ἀναιροῦντες Ἰουδαικὴν διδασκαλίαν καὶ ψευδώνυμον γνῶσιν · δοῦλοι οἱ Ἀπόστολοι , καὶ οἱ ἐπιτεταγμένοι τῆ κλήσει τῶν ἐθνῶν Ἄγγελοι . “ οὐκ ἦσαν ἄξιοι , ” ὡς οὐκ ἀξίοις λέγουσιν οἱ Ἀπόστολοι “ ὑμῖν ἀναγκαῖον ἦν ἀναγγεῖλαι τὸν λόγον “ τοῦ Θεοῦ · ἐπεὶ δὲ ἀναξίους ἑαυτοὺς ἐκρίνατε , πορευόμεθα εἰς “ τὰ ἔθνη . ” “ διέξοδοι ὁδῶν ” εἰσι τὰ ἔξω τοῦ Ἰσραὴλ δόγματα · ἀδιακρίτως συνάγουσι , πονηροὺς μὲν , ἵνα ἐπιθέμενοι τὸ ἔνδυμα γάμου , καὶ ἑστίαν Θεοῦ ἔχωσιν · ἀγαθοὺς δὲ , ἁπλούστερον τοὺς μετριωτέρους · ἔθνη γὰρ τὰ μὴ νόμον ἔχοντα , καὶ τὰ ἑξῆς · βίος καὶ πράξεις ἀγαθαί εἰσι τὸ ἔνδυμα , ἅπερ ὁ μὴ ἔχων ἐξ ἰδίας σπουδῆς , οὐκ ἔχει ἔνδυμα . ἡ γὰρ κλῆσις ἡ διδοῦσα ἀναμαρτησίαν καὶ Πνεύματος Ἁγίου μετοχὴν , κατὰ χάριν ἐστίν . Τοῦ αὐτου . Μὴ μεταθέμενον ἣ μεταμφιασάμενον τὸ ἦθος , καὶ ἐνδυσάμενον τὸ ὕφασμα τῆς ἀρετῆς , Χριστὸν , σπλάγχνα τε οἰκτιρμῶν καὶ τὰ ὅμοια · κατὰ δὲ τὸ “ ἐνεδύσατο κατάραν ὡς “ ἱμάτιον . ” Τοῦ αὐτου . Δεσμεύουσιν Ἄγγελοι , πόδας , πορείαν , χεῖρας , τὴν δραστικὴν τῶν ἔργων δύναμιν . Ἐξ ἀνεπιγράφου . Δῆλοί τῶν ὀδόντων ὁ βρυγμὸς καὶ ὁ κλαυθμὸς τὴν ὑστεροβουλίαν , καὶ τὴν τότε γινομένην ἀνονήτως μεταμέλειαν , ἐφ’ οἷς ἐν τῷ νῦν αἰῶνι οὐκ ἐπράξαμεν τὰ σωτηρίας ἔργα ·
Lemmas: περι ὁ καλέω εἰς ὁ γάμος . “ ὁμοιόω , ” φημί , “ ὁ βασίλειος ὁ οὐρανός ἄνθρωπος “ βασιλεύς , ” καί ὁ ἑξῆς . ὁ μέν πρό οὗτος παραβολή ὁ πρό ὁ σταυρός αἰνίζω , οὗτος δέ ὁ μετά ὁ ἀνάστασις σημαίνω , ἵνα δείκνυμι ὁ Θεός καί ἐν οὗτος ὁ ἄφατος φιλανθρωπία · ὅτι ὁ ὀφείλω χαλεπός δίδωμι δίκη , διά ὅς τολμάω σφαγή , εἰς γάμος καλέω . γάμος δέ εἴρω διά ὁ φαιδρότης , καί διά ὁ μηδείς λυπηρός ὅς σκυθρωπός ἔχω , ἀλλά χαρά γέμω πνευματικός · διά οὗτος καί νυμφίος αὐτός ὁ Ἰωάννης καλέω . διατί καλέω αὐτός λέγω ; ἐπεί οὖον πρόσφατος καλέω , ἀλλά καί πρό πολύς χρόνος , ὅσπερ μείζων ὁ κατηγορία ποιέω · πότε δέ προκαλέω ; διά ὁ προφήτης ἅπας . ὁ ἀγαθός δέ , ὁ ταῦρος καί ὁ σιτιστός ὁ πολύς φιλοτιμία καί τρυφή καί πανδαισία σημαίνω · ἀλλά οὐδέ οὗτος αὐτός ἐντρέπω , ἀλλά μᾶλλον ἀγρός καί ἐμπορία ὁ Εὐφρόσυνος οὗτος προτιμάω . τίς δέ ἐντεῦθεν μανθάνω ; ἵνα κἀν ἀναγκαῖος εἰμί ὁ κατέχω , πᾶς πρότιμος ποιέω ὁ πνευματικός . ποῖος δέ δοῦλος ὑβρίζω καί ἀποκτείνω ; ὁ ἀπόστολος δηλονότι · αὐτός γάρ αὐτός μετά ὁ ἀνάστασις εὐαγγελίζω . ὁ δέ πέμπω ὁ στρατόπεδον , καί ἀπόλλυμι ὁ φονεύς ἐκεῖνος , καί ὁ πόλις αὐτός ἐμπίμπρημι , ὁ ἐπί Οὐεσπασιανός καί Τίτος συμβαίνω κατά ὁ Ἰουδαῖος δηλόω . καί ἐπεί ὁ πατήρ παροξύνω , ὁ υἱός μή πιστεύω , αὐτός ἐπεξέρχομαι αὐτός . καί οὐ εὐθύς ἀναιρέω ὁ Χριστός γίγνομαι ὁ ἅλωσις , ἀλλά μετά τεσσαράκοντα ἔτος , ἵνα δείκνυμι αὐτός ὁ μακροθυμία , ὅτε ἀποκτείνω ὁ Στέφανος , ὅτε ἀναιρέω ὁ Ἰάκωβος , ὅτε ὑβρίζω ὁ ἀπόστολος . τίς σημαίνω ὁ “ ὁ καλέω οὐ εἰμί “ ἄξιος ; ” ὅτι περ ἐσθίω φημί αὐτός μηδέ καλέω , ἀλλά ἵνα μηδείς αὐτός καταλείπω ἀναίσχυντος τις ἀντιλογία πρόφασις , καί περ εἰδοί ὁ ἀπιστία , πρός αὐτός πρῶτος πέμπω , ἐκεῖνος τε ἐπιστομίζω , καί ἐγώ παιδεύω ὁ παρά ἑαυτοῦ πᾶς πληρόω , ὥστε νουθετέω ἀλλήλων , κἀν μηδείς μηδείς κερδαίνω μέλλω . καλέω δέ εἰς ὁ γάμος ὑπό ὁ ἀπόστολος ἐκ ὁ διέξοδος ὁ ἔθνος · καί γάρ οὐ ἐν ὁδός , ἀλλά ἔξωθεν ὁ ὀρθός ὑπάρχω ὁδός . ἔνδυμα δέ γάμος εἰμί βίος ὀρθός , οὖον γάρ δεῖ ὁ πίστις μόνος θαρσέω . καί γάρ ὁ μέν καλέω καί καθαίρω , χάρις εἰμί , ὁ δέ καλέω καί καθαρός ἐνδύω μένω τοιοῦτος διατηρέω , ὁ ὁ καλέω σπουδή · ἐπεί οὖν ὁ καλέω οὐ ἀπό ὁ ἄξιος γίγνομαι , ἀλλά ἀπό ὁ χάρις , ἐσθίω ἀμείβω ὁ χάρις , καί μή τοσοῦτος ἐπιδείκνυμι πονηρία μετά ὁ τιμή . καί γάρ πολύς ἀπόκειμαι κόλασις ὁ ῥαθυμέω · καθάπερ γάρ ὁ Ἰουδαῖος ὁ μή ἔρχομαι ὑβρίζω , οὕτως καί ὁ κατακλίνω μετά βίος διαφθείρω · ὁ γάρ ῥυπαρός ἱμάτιον εἰσέρχομαι , οὗτος εἰμί βίος ἀκάθαρτος ἔχω ἀπέρχομαι ἐντεῦθεν · διό καί φιμόω y ὁ μή ἐνδύω ὁ ἔνδυμα ὁ γάμος . χρή οὖν σκοπέω , ὅτι καίτοι ὁ πρᾶγμα εἰμί κατάδηλος , οὖον πρότερος κολάζω , ἠώς εἄν αὐτός ὁ ἁμαρτάνω ὁ ψῆφος ἐκφέρω · ὁ γάρ μηδείς ἔχω ἀντιλέγω κατακρίνω ἑαυτοῦ , καί λοιπός πρός ἀτελεύτητος ἕλκω κολάζω · μή γάρ δή σκότος ἀκούω , οὗτος νομίζω αὐτός τιμωρέω , ὁ εἰς ἀφεγγής πέμπω χωρίον μόνος , ἀλλά ὅπου ὁ κλαυθμός καί ὁ βρυγμός ὁ ὀδούς , ὅσπερ ἀκαρτέρητος ὀδύνη αἰνίσσομαι · ἀκούω ὅσος ὁ φρικτός μυστήριον ἀπολαύω , καί ὁ γάμος ἐκεῖνος ὁ ἄχραντος ἀξιόω , ῥυπαρός ὁ ψυχή περιβάλλω πρᾶξις · ἀκούω πόθεν καλέω · ἀπό ὁ τρίοδος χωλός εἰμί καί ἀνάπηρος κατά ψυχή , ὅσπερ πολύς χαλεπός εἰμί ὁ σῶμα λώβησις · αἰδέομαι ὁ φιλανθρωπία ὁ καλέω , καί μηδείς ἐγώ μένω ῥυπαρός ἔχω ἱμάτιον , ἀλλά ἕκαστος ἐγώ περιεργάζω ὁ Ψυχή ὁ στολή , καί οὗτος πολύς ὁ φροντίς ποιέω . Θεόδωρος Ἡράκλεια . Γάμος λέγω ὁ ἁρμονία καί συνάφεια ὁ υἱός ὁ γίγνομαι πρός ὁ ἐκκλησία · ὁ δέ ἀποστέλλω καλέω ὁ καλέω , ὁ μαθητής , μετά ὅς πέμπω ὁ ἑβδομήκοντα . Κύριλλος Ἀλεξάνδρεια . Γάμος λέγω ὁ πρός ὁ υἱός ὁ πιστός συνάφεια , καλός εἰς οὗτος ὁ Ἰουδαῖος , πάλαι μέν διά ὁ προφήτης , ὕστερος δέ διά ὁ μαθητής , πρό ὁ πάθος καί ὁ ἀνάστασις . Ὠριγένης . Δοῦλος , ὁ πατριάρχης δηλονότι ὅς Μωσῆς καί προφήτης · ἀγαθός , ὑπό ὁ λέγω ἑτοιμάζω ὁ ἑαυτοῦ τράπεζα σοφία , ἑτοιμάζω πνευματικός στάσις , οἰνοχόος καί λειτουργός ἄλλος , ἐπιστήμη καί καιρός διακονέω , ὡς καί παρά ὁ Σολομών ὁ εἰρηνικός , καθά ἐν Βασίλειος γράφω περί αὐτός · ταῦρος δέ ὁ λογικός καί ὡς ἐν καθαρός μείζων τροφή · σιτιστός ὁ πνευματικός ἡδύς ὁ θεωρία οὐ ἀσθενής · θύσις ὁ διαίρεσις καί τροπολογία ὁ πρόβλημα · πᾶς ὁ περί ὁ εἰμί ποικίλος λόγος καί θεωρία · ὁ δέ “ ἑτοῖμος , ” προτρέπω . ὁ αὐτός . τίς ὑβρίζω ; ὁ πατριάρχης · στράτευμα δέ εἰμί ὁ ἐμπίμπρημι ὁ Ἱερουσαλήμ , καί ἀναιρέω ὁ ἐν ὁ πόλις Ῥωμαῖος , καί ὁ οὐράνιος στρατία , καί ὁ ἐπί ὁ κόλασις Ἄγγελος , καί ὁ ἀναιρέω Ἰουδαικὴν διδασκαλία καί ψευδώνυμος γνῶσις · δοῦλος ὁ ἀπόστολος , καί ὁ ἐπιτάσσω τῆ κλῆσις ὁ ἔθνος Ἄγγελος . “ οὐ εἰμί ἄξιος , ” ὡς οὐ ἄξιος λέγω ὁ ἀπόστολος “ σύ ἀναγκαῖος εἰμί ἀναγγέλλω ὁ λόγος “ ὁ Θεός · ἐπεί δέ ἀνάξιος ἑαυτοῦ κρίνω , πορεύω εἰς “ ὁ ἔθνος . ” “ διέξοδος ὁδός ” εἰμί ὁ ἔξω ὁ Ἰσραήλ δόγμα · ἀδιάκριτος συνάγω , πονηρός μέν , ἵνα ἐπιτίθημι ὁ ἔνδυμα γάμος , καί ἑστία Θεός ἔχω · ἀγαθός δέ , ἁπλόος ὁ μέτριος · ἔθνος γάρ ὁ μή νόμος ἔχω , καί ὁ ἑξῆς · βίος καί πρᾶξις ἀγαθός εἰμί ὁ ἔνδυμα , ὅσπερ ὁ μή ἔχω ἐκ ἴδιος σπουδή , οὐ ἔχω ἔνδυμα . ὁ γάρ κλῆσις ὁ δίδωμι ἀναμαρτησία καί πνεῦμα ἅγιος μετοχή , κατά χάρις εἰμί . ὁ αὐτός . μή μετατίθημι ὅς μεταμφιάζω ὁ ἦθος , καί ἐνδύω ὁ ὕφασμα ὁ ἀρετή , Χριστός , σπλάγχνον τε οἰκτιρμός καί ὁ ὅμοιος · κατά δέ ὁ “ ἐνδύω καταίρω ὡς “ ἱμάτιον . ” ὁ αὐτός . δεσμεύω Ἄγγελος , πούς , πορεία , χείρ , ὁ δραστικός ὁ ἔργον δύναμις . ἐς ανεπίγραφος . Δῆλος ὁ ὀδούς ὁ βρυγμός καί ὁ κλαυθμός ὁ ὑστεροβουλία , καί ὁ τότε γίγνομαι ἀνόνητος μεταμέλεια , ἐπί ὅς ἐν ὁ νῦν αἰών οὐ πράσσω ὁ σωτηρία ἔργον ·